《上凌军门大征德庆两山平》
明代·徐有为

帷设曾分阃外忧，倚天长剑定遐陬。讴歌到处渔樵起，斥候无遐山径幽。

气瘴已消西岭徼，庆云时见粤□头。九重从此纾南顾，谁谓康州非古州。

作者简介：徐有为，字彦采，一字养浩。德庆州人。明神宗万历四年（一五七六）举人。历任临安、桐城、繁昌三县，升武冈州知州，擢靖江王左长史。后辞归。清乾隆《德庆州志》卷一五、清光绪《德庆州志》卷一一有传。